**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO viešajai įstaigai universaliam daugiafukciam centrui „KAIMYNYSTĖS NAMAI“ PAGAL PANAUDOS SUTARTĮ**

2024 m. kovo 28 d. Nr. B1-65

Molėtai

Vadovaudamasi Lietuvos Respublikos vietos savivaldos įstatymo 6 straipsnio 3, 8, 12, 13 punktais, 15 straipsnio 2 dalies 19 punktu, 16 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu, 3, 4 dalimis, 27 straipsnio 1 dalies 2 punktu, Lietuvos Respublikos viešojo sektoriaus atskaitomybės įstatymo 2 straipsnio 20 dalies 3 punktu, Poveikio konkurencijai ir atitikties valstybės pagalbos reikalavimams vertinimo tvarkos aprašu, patvirtintu Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.2, 4.2, 5.1.1 papunkčiais, atsižvelgdama į tai, kad viešoji įstaiga universalus daugiafunkcis centras „Kaimynystės namai“ dalyvaus projekte „Sveikatingumo infrastruktūros aktyviam poilsiui ir turiningam laisvalaikiui sukūrimas Balninkuose“, Molėtų rajono savivaldybės administracijos direktoriaus įsakymus: 2016 m. rugpjūčio 29 d. Nr. B6-715 „Dėl savivaldybės turto pripažinimo nereikalingu Molėtų rajono savivaldybės administracijos funkcijoms vykdyti“, 2018 m. gegužės 17 d. Nr. B6-375 „Dėl Molėtų rajono savivaldybės turto pripažinimo nereikalingu savivaldybės funkcijoms vykdyti“, 2024 m. kovo 14 d. Nr. B6-91 „Dėl Molėtų rajono savivaldybės turto pripažinimo nereikalingu“, viešosios įstaigos universalaus daugiafunkcio centro „Kaimynystės namai“ 2024 m. vasario 29 d. raštą Nr. S-4 „Dėl prašymo nutraukti savivaldybės turto panaudos sutartis ir perduoti panaudai viešajai įstaigai universaliam daugiafunkciam centrui „Kaimynystės namai“ pagal panaudos sutartis neatlygintinai naudoti nekilnojamąjį turtą pastatus ir žemės sklypą“,

Molėtų rajono savivaldybės taryba nusprendžia:

* 1. Perduoti viešajai įstaigai universaliam daugiafunkciam centrui „Kaimynystės namai“, kodas 304330525, buveinės adresas: Molėtų r. sav., Balninkų mstl., Gedimino g. 10, pagal panaudos sutartį 10 metų savivaldybės savarankiškosioms funkcijoms – suaugusiųjų neformaliojo švietimo organizavimo, socialinių paslaugų teikimo užtikrinimo planuojant ir organizuojant socialines paslaugas, gyventojų bendrosios kultūros ugdymo ir etnokultūros puoselėjimo – įgyvendinti, savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą:
  2. esantį Molėtų r. sav., Balninkų mstl., Gedimino g. 10:

1.1.1. pastatą - mokyklą (inventorinis Nr. 485858; registro Nr. 44/1306145; plane pažymėtą 2C2p; unikalus Nr. 6291-0001-5020; bendras pastato plotas 566,74 kv. m). Pastato įsigijimo vertė 92043,56 Eur, likutinė vertė 2024 m. kovo 1 d. 48053,48 Eur;

1.1.2. pastatą - sandėlį (inventorinis Nr. 486051; registro Nr. 44/1306145; plane pažymėtą, 4I1p; unikalus Nr. 6291-0001-5042; užstatytas plotas 26,02 kv. m). Pastato įsigijimo vertė 3216,81 Eur, likutinė vertė 2024 m. kovo 1 d. 1161,80 Eur;

1.1.3. pastatą - malkinę (inventorinis Nr. 486052; registro Nr. 44/1306145; plane pažymėtą 6I1p; unikalus Nr. 6291-0001-5064; užstatytas plotas 79,36 kv. m). Pastato įsigijimo vertė 1902,22 Eur, likutinė vertė 2024 m. kovo 1 d. 0,00 Eur;

1.1.4. kitą inžinerinį statinį – kiemo statinį (taką) (inventorinis Nr. 486053; registro Nr. 44/1306145; unikalus Nr. 6291-0001-5097). Kiemo statinio įsigijimo vertė 804,20 Eur, likutinė vertė 2024 m. kovo 1 d. 0,00 Eur;

1.1.5. pastatą – katilinę (inventorinis Nr. 486054; registro Nr. 90/65900; plane pažymėtą 1H1p; unikalus Nr. 6298-0002-8012; bendras plotas 153,05 kv. m). Pastato įsigijimo vertė 41634,43 Eur, likutinė vertė 2024 m. kovo 1 d. 16362,75 Eur;

1.1.6. pastatą - sandėlį (inventorinis Nr. 486055; registro Nr. 90/65900; plane pažymėtą 2I1p; unikalus Nr. 6298-0002-8023; užstatytas plotas 42,04 kv. m). Pastato įsigijimo vertė 9564,66 Eur, likutinė vertė 2024 m. kovo 1 d. 3828,99 Eur;

1.1.7. sporto inžinerinį statinį – sporto aikštelę (inventorinis Nr. 486057; registro Nr. 44/1306145; unikalus Nr. 4400-5061-3117; plane pažymėtą a1; plotas 425,00 kv. m). Statinio įsigijimo vertė 43450,91 Eur, likutinė vertė 2024 m. kovo 1 d. 31361,65 Eur;

1.1.8. kitą inžinerinį statinį – aikštelę (inventorinis Nr. 486050A; registro Nr. 44/1306145; unikalus Nr. 4400-5929-4774; plane pažymėtą CB; plotas 61,15 kv. m). Statinio įsigijimo vertė 4638,00 Eur, likutinė vertė 2024 m. kovo 1 d. 4638,00 Eur;

1.1.9. kitą inžinerinį statinį – pėsčiųjų taką (inventorinis Nr. 486050B; registro Nr. 44/1306145; unikalus Nr. 4400-5930-4826; plane pažymėtą CB; plotas 137,39 kv. m). Statinio įsigijimo vertė 5001,00 Eur, likutinė vertė 2024 m. kovo 1 d. 5001 Eur;

1.1.10. nuotekų šalinimo tinklus (inventorinis Nr. 486050C; registro Nr. 44/1306145; unikalus Nr. 4400-5929-4785; plane pažymėtą 1-15; ilgis 90,51 m). Tinklų įsigijimo vertė 43923,00 Eur, likutinė vertė 2024 m. kovo 1 d. 43923,00 Eur;

* 1. esantį Molėtų r. sav., Balninkų mstl., Gedimino g. 12, gyvenamąjį namą (inventorinis Nr. 486050; registro Nr. 44/1306145; plane pažymėtą 1N2/p; unikalus Nr. 6291-0001-5012, bendras pastato plotas 696,36 kv. m). Pastato įsigijimo vertė 287681,04 Eur, likutinė vertė 2024 m. kovo 1 d. 241142,55 Eur.

1. Įgalioti Molėtų rajono savivaldybės administracijos direktorių pasirašyti 1 punkte nurodyto turto panaudos sutartį, turto perdavimo ir priėmimo aktą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika